Diari Oficial de la Generalitat Valenciana


Sumari del DOGV 2017, del 05-05-1993 (1993/827854)

RESOLUCIÓ de 20 d'abril de 1993, del Secretari General de la Presidència de la Generalitat Valenciana, per la qual convoca beques per a la realització de pràctiques de periodisme.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2017

Data del DOGV
:   05-05-1993

Secció del DOGV
:   ALTRES DISPOSICIONS

Número del document
:   1993/827854


Data del document
:   20-04-1993

Organisme emissor
:   Presidència de la Generalitat

Tipus de document
:   Resolució

Resolució de 20 d'abril de 1993, del Secretari General de la Presidència de la Generalitat Valenciana, per la qual convoca beques per a la realització de pràctiques de periodisme.  
La Presidència de la Generalitat Valenciana, en el marc de la política dirigida a la millora i especialització dels professionals de la informació, i amb la finalitat de potenciari professionalitzar els mitjans de comunicació d'àmbit local i comarcal, convoca la concessió de beques perquè els joves puguen accedir a la realització de pràctiques professionals de periodisme.  
L'actuació anterior es troba recollida en els objectius i activitats del programa de desenvolupament de la comunicació social, i hi ha suficient consignació pressupostària en el Pressupost de la Generalitat Valenciana per a l?exercici de 1993.  
En virtut de les facultats que em confereix el Decret 217/1992, pel qual s'aprova el Reglament Orgànic i Funcional de la Presidència de la Generalitat Valenciana, i atenent a allò que disposa el Decret 108/1992, pel qual regula la concessió de beques, resolc: .  
Primer  
Convocar beques per a realitzar pràctiques de periodisme.  
Segon  
Aprovar les bases que s'adjunten, les quals han de regir la convocatòria.  
Tercer  
L'import de les beques serà finançat amb càrrec a la línia 592/000193 del programa 462. 10 del Pressupost de la Generalitat Valenciana per a 1993, per una quantia màxima de sis-centes trenta mil pessetes (630.000 PTA).  
València, 20 de abril de 1993.- El Secretari General: Rafael Ferrer i Fombuena  
Bases de la convocatòria  
Primera. Objecte  
L'objecte és la convocatòria de beques per a la realització de pràctiques de periodisme. La finalitat de les beques és facilitar la formació complementaria, millora i especialització professional mitjançant la realització de pràctiques de tasques informatives, iniciant una línia d'actuació mitjançant la qual es fomente la integració dels nous professionals del periodisme en els mitjans de comunicació social i en la que participen, junt amb la Direcció General de Mitjans de Comunicació Social i Relacions Informatives, altres institucions públiques i empreses de mitjans de comunicació.  
Segona. Requisits dels sol·licitants  
Els sol·licitants hauran de reunir algun dels següents requisits:  
a) Estar en possessió del títol de llicenciat en Ciències de la Informació o del resguard acreditatiu d'aquest.  
b) Ser estudiant destacat d'un dels dos darrers cursos de Ciències de la informació.  
c) Haver realitzat, amb continuïtat, tasques informatives o prestat serveis de comunicació social en l'administració local o en qualsevol altra entitat pública valenciana.  
Tercera. Regles essencials que determinaran la concessió o denegació  
Es consideraran mèrits preferents per a l?obtenció de la beca:  
a) El coneixement i domini de les llengües oficials de la Comunitat Valenciana, com també d'idiomes estrangers.  
b) Ser menors de 30 anys.  
No podran obtenir beca els sol·licitants que no reunesquen els requisits exigits i els mèrits preferents.  
Cuarta. Nombre de beques i dotació que tenen   
Es convoquen tres beques. La dotació de cadascuna és de 90.000 pessetes brutes mensuals.  
Les beques seran finançades a parts iguals entre:  
- La Generalitat Valenciana (DGMCS I RI).  
- L'Ajuntament d'Ontinyent.  
- Els tres mitjans on es realitzaran les pràctiques (Ràdio Crónica, SL, Ràdio Sureste, SL i Ràdio Ontinyent, SL).  
Cinquena. Durada i destinació  
El període d'aprofitament de les beques serà de set mesos. El període començarà a comptar dins el termini de deu dies naturals comptadors des de l?endemà de la notificació de la concessió de la beca.  
En qualsevol cas, el període d'aprofitament de les beques finalitzarà el 31 de desembre de 1993.  
Els becari realitzaran les tasques de formació i pràctiques en els següents mitjans de comunicació: Crònica (Ràdio Crònica, SL), Ràdio Activa (Ràdio Sureste, SL) i Ràdio Ontinyent (Ràdio Ontinyent, SL).  
Sisena. Formalització de les sol·licituds  
El model d'instància és el que s'adjunta com a annex I a aquesta convocatòria.  
Els candidats hauran de presentar al Registre General de la Presidència (C/ Juristes, 16-18, de València), o trametre per qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l?esmentat model de sol·licitud junt amb la següent documentació:  
a) Currículum, en el qual faran constar les dades personals, data i lloc de naixement, adreça actual, telèfon i una foto carnet del sol·licitant.  
b) Expedient acadèmic.  
c) Declaració jurada de no tenir cap relació laboral alguna ni estar beneficiant-se de cap altra beca.  
d) Declaració jurada de disponibilitat per a residir a la localitat d'Ontinyent.  
e) Qualsevol altre document que acredite la possessió de títol o mèrits, docents, investigadors o professionals que es desitgen al·legar.  
Setena. Termini de presentació de sol·licituds  
El termini de presentació de sol·licituds serà de 15 dies hàbils, comptats a partir de l?endemà de la publicació d'aquesta convocatòria al Diari Oficial de la Generalitat Valenciana.  
Vuitena. Selecció  
Per a l?examen de les sol·licituds de beques es constituirà una comissió avaluadara formada pels següents membres:  
- El Director General de Mitjans de Comunicació Social i Relacions Informatives, que actuarà com a president.  
- El Cap del Servei de Relacions Informatives.  
- Un representant de l'Ajuntament d'Ontinyent.  
- Els directors dels mitjans de comunicació en els becaris realitzaran les pràctiques de periodisme.  
- El Secretari General de la Presidència, o persona en qui delegue, que actuarà com a secretari de la comissió.  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.  
La comissió podrà convocar als candidats que considere convenient per a comprovar, mitjançant entrevista, els extrems dels mèrits adduïts que considere d'interès.  
Finalitzat el procés selectiu, la comissió elaborarà una proposta de concessió de beques, dins del termini d'un mes a partir de la conclusió de l?establert per a la presentació de sol·licituds. La proposta contindrà la relació de beneficiaris i una borsa de reserva no prioritzada, per al cas de produir-se alguna renúncia o abandó.  
Novena. Concessió  
Les beques seran adjudicades per resolució del Secretari General de la Presidència de la Generalitat, en el termini d'un mes a partir del dia següent al de finalització de presentació de sol·licituds, i a la vista de la proposta de la comissió avaluadara, i es podran declarar desertes, totalment o parcial.  
La resolució recaurà en el termini de cine dies a partir de la recepció de la proposta.  
La resolució de concessió o denegació serà notificada individualment als interessats i es publicarà al Diari Oficial de la Generalitat Valenciana.  
En cas de no produir-se la resolució d'adjudicació dins del termini assenyalat, s'entendran desestimades les sol·licituds.  
Deu. Drets, obligacions, tutoria i incidències dels becaris  
Aquestes beques són incompatibles amb el benefici de qualsevol altra beca, ajuda o activitat laboral regular. La infracció d'aquesta regla deixarà sense efecte la beca. la condició de becari no genera cap relació laboral ni administrativa amb la Generalitat.  
La Direcció General de Mitjans de Comunicació Social i Relacions Informatives determinarà la destinació, ordenarà les activitats i establirà la dedicació i torns dels becaris segons els criteris dels seus propis serveis i mitjans.  
Acabat el període de possessió de la beca, i després de l?informe d'assistència, aprofitament i aptitud per part del Cap del Servei de Relacions Informatives de la Generalitat Valenciana, s'expedirà el certificat corresponent.  
La direcció general citada resoldrà les incidències que es produesquen durant el període d'aprofitament de les beques i podrà deixar sense efecte aquestes, després d'audiència a l?interessat, en cas d'incompliment de les seues obligacions per part del becari o quan no realitze l'activitat que va motivar la concessió o deixe de reunir els requisits exigits.  
La direcció general esmentada exercirà la tutoria dels becaris, amb la finalitat que no es desvirtue l?objectiu de especialització, millora professional i formació complementària que motiven aquestes beques. Així mateix, tindrà la facultat d'interpretar el contingut d'aquestes bases.   
ANNEX I  
Sol·licitud de beca per a la realització de pràctiques periodístiques segons convocatòria de data  
Cognoms   
Nom   
DNI   
Lloc i data de naixement   
Domicili   
Telèfon   
Sol·licite que em siga adjudicada una beca de les esmentades pràctiques de periodisme, per a la qual cosa adjunte la documentació requerida.  
Lloc, data i signatura de l'interessat.  
DIRECCIÓ GENERAL DE MITJANS DE COMUNICACIÓ SOCIAL I RELACIONS INFORMATIVES